Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
I tilfælde, hvor det termiske system er stabilt, dvs. systemet kører med stabilt flow og effekt, vil måleren anvende et 64 sekunders tidsinterval. MULTICAL® 603 måler løbende, om der er ændringer i flow og effekt, og hvis dette er tilfældet, nedsættes tidsintervallet. Afhængig af ændringen kan måleren nedsætte intervallet ned til 2 sekunder, hvilket betyder, at måleren for hvert 2. sekund beregner opsummeret volumen og energi. Dermed opnås en bedre opløsning samt en bedre præcision under ændringer i systemet. MULTICAL® 603’s adaptive algoritme reagerer på flowændringer på ned til 1 %.For applikationer med to flowsensorer er det værd at bemærke, at MULTICAL® 603 udelukkende måler ændringer for flow og effekt på V1 og ikke på både V1 og V2. Dette betyder at integrationen af registre relateret til henholdsvis V1 og V2 sker samtidigt og tidsbaseret. I adaptiv mode justeres integrationsintervallet udelukkende med ændringer på V1.